Ini Yang Berlaku Bila Kawan Jepun Aku Tonton Filem ‘Talentime’ Karya Yasmin Ahmad

Hujung minggu dah kembali di Jepun, berbeza dengan masa lalu di masa aku kerja sini, hujung minggu aku kembali ke ibu kota Tokyo, bandar aku paling benci di Jepun untuk meluangkan masa berjimba dengan kawan-kawan lama, kerana di masa ini je la yang dorang free.

Kali ni macam-macam idea yang datang untuk berjimba tapi ada satu yang menarik perhatian kami (kawan-kawan aku ni Jepun tau semuanya,  tak termasuk aku), MENONTON WAYANG. Haha! Biasa tengok wayang di Jepun ni sinonim bagi pasangan anak-anak muda saja, orang-orang tua macam kami patut paling kurang pun berjimba di karaoke, izakaya ataupun berhanami di bawah sakura. Tapi disebabkan hujan turun pada hari tu maka kami tak boleh berhanami.

Kenapa menarik idea ini? Sebab ia terdetik daripada cadangan salah seorang kawan aku, teringat aku pernah share dengan dia aku nonton cerita Kimi No Na Wa (anime Jepun) masa aku terbang balik dengan ANA, dan ceritanya sangat best hingga dikatakan mampu menyaingi cerita anime Spirited Away.

Walaupun membawa topik yang lucu dan romantik, Kimi No Na Wa juga membawa tema-tema yang deep seperti isu bandar vs kampung di Jepun, di mana di saat orang Jepun sibuk mengejar kehidupan mewah dan seronok di bandar, mereka tidak harus lupa keindahan budaya sendiri dan keindahan desa di Jepun.

Scene yang dilakarkan oleh pembuat cerita begitu scenic sebab sebijik umpama pemandangan di tempat sebenar di Jepun. Aku sampai tengok 2 kali, satu atas flight, satu ulang tonton balik dengan dia ala-ala nak feel romantic dengan kawan aku.

Permasalahan timbul apabila dia bertanya “Wan-kun, boleh susumekan (cadang) filem Malaysia apa yang menarik untuk atashi tengok?” katanya. Hmmm, terpikir, terduduk den.

Mana taknya, wayang kita ni tak habis-habis dengan cerita gangster, cerita hantu, cerita kelakar minta gelak kesian. Kalau aku susume haq cerita begitu, conform dipatah-patahkannya dvd tu.

Satu cerita yang aku teringat cerita TALENTIME, karya Arwah Yasmin Ahmad. Punya la aku terangkan tentang kisahnya, aku cuba cari di internet, tak jumpa pula. Balik kadang-kadang cari juga CD, tapi entah mana pula nak cari CD di zaman sekarang.

Kemarau kemaruk kawan aku yang minat nak tengok cerita Melayu akhirnya berhenti pada ketika musim sakura di Jepun yang turut datang membawa hujan harapan kepada dia (perghh ayat aku, bangga cikgu BM aku).

Dari 25 ke 31hb Mach 2017, significant musim bunga, significant juga 60 tahun hubungan diplomatik Malaysia-Jepun. Juga sempena minggu memperingati Arwah Yasmin Ahmad, salah satu panggung iaitu Theatre Image Forum Jepun, menayangkan filem ni.

Kawan Jepun aku tu yang melobi kat aku, aku tengok twitter masa untuk tayangan pertama, Adibah Noor pun ada turun. Perrghhhhh, bangga sikit aku. Cerita Malaysia masuk panggung asing, Jepun tu.

Biasa wayang orang masuk panggung kita. By the way nak cerita skit pawagam theatre image forum ni, bukan macam panggung komersial seperti Toho Cinema kat Jepun atau GSC, TGV, dll di Malaysia.

Dia pawagam artistik, ini daripada pemerhatian aku la. Cerita-cerita yang ditayangkan kat sini sama ada hanya cerita-cerita yang pernah atau banyak menang anugerah antarabangsa atau cerita-cerita yang deep dan membawa tema-tema yang unik sahaja, baru boleh masuk dan ditayangkan.

Tak ada tayangan filem Kong atau Logan kat sini. Sebab pawagam ni is not for profit but appreciation to art, kata mat saleh. Di negara barat banyak lah panggung-panggung macam ni.

Walaupun aku teruja nak tengok movie ni, banyak juga halangan-halangan nak ke jalan tengok movie ni. Kalau aku tak sibuk, kawan aku sibuk. Kalau kawan aku tak sibuk kawan lain pula sibuk. Aku dah minta dorang pergi sendiri tanpa aku tapi mereka nak tunggu juga aku. Al-maklum lah aku yang rekomen, dan juga significant aku orang Malaysia, tengok movie Malaysia.

Janji punya janji, kami bertemu di patung Hachiko Shibuya, punya lah significant tempat pertemuan (semua nak significant). Berjalan kami meredah hujan ke panggung tu. Orang Jepun ni serious sangat, pergi tengok wayang macam nak pergi exam.

Sejam sebelum nak beli tiket mesti ada kat panggung. Aku cakap lah kat dorang, “tak apa, entah-entah kita je yang tengok cerita ni,” berhuhu aku. Sampai sana, agak ada orang juga lah. Kawan aku dah salahkan aku, “tu ada je orang tengok, kang tak dapat seat best pula.”

Tak sangka aku, ada juga orang tengok. Dah beli tiket, kami pergi mengopi sekejap masuk panggung.

Masuk panggung, panggungnya tak lah besar umpama panggung utama kat Mid Valley. Tapi boleh tahan juga. Aku jangkakan tak ramai orang nak tengok cerita Melayu, macam aku nonton cerita Adiwiraku dulu masa aku balik Malaysia sebab kawan aku punya lah hard sell cerita tu.

Rupanya separuh panggung juga lah yang datang menonton. Terbangga aku, banyak juga orang Jepun nak tengok cerita Melayu, tak kira tua, muda, datang solo, couple dan yang baru habis kerja.

Tu ada lagi yang masuk panggung lepas cerita dah mula, masa cerita tengah tayang. Kacau stim pula. Kami dahlah duduk belakang sekali. Nampak pun macam banyak orang-orang hipster atau artistik sikit. Aku tau lah dorang artistik sebab bapak aku pun begitu juga. Feel dan dressing tu tak boleh blah.

Dan dari mula menonton wayang, punya lah feel dorang tengok cerita Talentime tu. Aku terkejut cerita tu ditayangkan original dalam bahasanya (bercampur bahasa Melayu, English, Chinese, Tamil) sebab aku ingatkan dorang dubbed (alih suara) tapi letak sub je.

Di awal tayangan diterangkan bahawa cerita di subbed instead of dubbed, bagi mengekalkan originality, dan diterangkan movie Malaysia ini ceritanya ada pelbagai bahasa umpama negaranya pelbagai kaum.

Punya la layan feel orang-orang Jepun ni, walaupun biasa dorang kawal suara dorang sikit-sikit sebab tak nak ganggu orang, tapi silalah gelak masa scene lawak.

Aku expect ada orang nangis tapi tak sangka belum sampai ending pun dah tarik tisu. Apa hal? Baru scene tengah-tengah kot (masa heroin baru dapat tau hero tu bisu/pekak). Apatah lagi bila dah sampai ending habis Niagara Fall semuanya. Aku pun berlagak macho bagi sarung tangan (lame joke sebenarnya, sebab patut bagi sapu tangan atau tisu, boleh pula kawan aku tak perasan).

Tema yang di bawa dalam cerita Taletime, sudah tentu tema CINTA. Kisah tentang adolescence. Tu antara expectation kawan-kawan aku. Bagi orang Jepun yang pernah tengok movie Mualaf, Mukhsin, expectation mereka macam yang sebelum-sebelum ni, cinta antara kaum, first love (ramai yang suka cerita Mukhsin terutama bagi peminat cerita arwah Yasmin Ahmad).

Cuma, macam biasa cerita Yasmin Ahmad ada unexpected twist of event, tu yang tunjuk setakat cinta antara kaum je. Lagi unik ia cinta antara orang kurang upaya (pekak bisu) Mahesh dengan Melur. Tapi aku tak expect yang highlight nya kat Hafiz, macam mana cinta dia kat mak nya, macam mana sayangnya mak Mahesh kat adikknya.

Elemen kekeluargaan keluarga Melur dan Mahesh. Mei Lin yang dilayan umpama keluarga. Bagi saya cerita ni sebenarnya berat untuk orang Jepun. Tapi nilai-nilai itu yang dorang dambakan. Kat sini mana ada ada random person macam Ismael tu nak tegur Embon (mak Hafiz) kat hospital. Mana ada orang nak peduli hal orang lain, lagi-lagi di Tokyo.

Tapi cerita kat Talentime tu umpama semua orang connected antara satu sama lain dalam satu “kemasyarakatan,” satu nilai yang susah nak jumpa kat bandar-bandar besar di Jepun terutamanya di Tokto di mana individualism tu lebih penting seperti mana digambarkan melalui watak Chinese Boy member Hafiz tu.

Off course, lepas habis tonton wayang, kami nak pergi mengopi. Dalam perjalanan tu ada penonton berborak-borak sikit di meja depan, ada kawan aku dok sawan nak beli CD soundtrack dia sebab lagu-lagunya sangan best.

Kalau korang nak tau kat sini, wayang turut dijual bersama CD sountrack, dan buku penerangan (aku pun tak pasti buku ni buku penerangan ataupun buku tema dan pengajaran macam kat sekolah dulu. Atau macam buku yang kita dapat masa tengok theater). Kemudian kami pergi mengopi.

Jadi nak di abiskan cerita aku, hasil borak-borak dan perbincangan dengn penonton-penonton lain dan kawan-kawan aku masa mengopi kami bercerita lah  sikit. Punya lah seronok mereka ni dengan cerita Talentime tu.

Ada yang nak tengok sekali lagi lah, suruh aku cari CD (kalau aku beli kat Malaysia mana ada subtitle Jepun). Sayang juga kami tengok pada hari terakhir tayangan.

Dipendekkan cerita, Orang-orang Jepun ni ada antara mereka bukan nak suka sangat menonton movie macam Avengers, Kong, Logan, Beauty and the Beast, tapi dorang lagi suka tengok movie macam Talentime ni.

Dan asalnya orang-orang Jepun bukan jenis tengok wayang, lagi-lagi yang tua. Orang muda memang ye lah atau couple. Budaya orang Jepun leboh kepada karaoke dan izakaya.

Filem yang ditayangkan di pawagam tu biasanya yang membawa tema dan isu-isu berat, kisah yang ada ciri-ciri kesenian. Movie Jepun pun macam Hachiko, Taiyo no Uta, dan sebab tu kisah anime Kimi no Na Wa tu boleh hit! Sebab seronok dan turut membawa ciri-ciri kesenian dan tema yang deep.

Cerita Malaysia yang ada ciri macam tu antaranya Adiwiraku, Ola bola, The Journey dan juga filem-filem arwah Yasmin Ahmad. Kisah macam ni yang Orang Jepun nak tengok!

Kisah macam ni yang orang luar nak tengok dan masuk ke pawagam dorang! Kisah macam ni yang boleh menang award international. Sudah-sudah lah dok tayang kisah samseng entah apa-apa, lawak bodoh ke laut, cerita hantu yang makin merepek.

Lagi-lagi sekarang kita ni banyak sangat tengok benda melawak, sampai maharaja lawak tu dah sampai mega, giga, tera byte semua. Kalau lawak tu pun biarlah lawak smart macam Harith Iskander tak apa juga, at least menang anugerah antarabangsa. Itu pun korang kecam. Korang buat apa dowh?

Kita punya lah dok gaduh Beauty and the Beast tak masuk pawagam Malaysia, sampai nak berperang saudara kat Malaysia tu. Nasib baik korang tak boleh beli senapang macam Amerika, sampaikan kita lupa saudara-saudara kita yang terperangkap di Korea Utara. Alhamdulillah dibawa balik.

Isu tu sampai penuh di TV Jepun. Muak aku tengok. Minda kita dah hancur sangat da. Konon nak ke arah negara maju, tapi minda dah ke jauh zaman kebelakang. Orang Jepun suka cerita Talentime tu sebab mempromosikan budaya negara kita, lagu-lagu yang sedap dan pelbagai bahasa, isu-isu yang deep dan berkaitan juga dengan mereka macam hubungan antara kaum dan agama, percintaan antara kaum dan kepentingan kekeluargaan.

Perasan tak, walaupun tak banyak, tema-tema keagamaan pun banyak dalam cerita Talentime tu. Umpamanya Mei Lin (Mei Rin dalam Jepun) tak perlu pun nak tukar nama bila masuk Islam, boleh kekalkan nama. Tak susah pun untuk dia hidup bersama orang-orang Islam sebagai Mualaf.

Itu belum lagi berkenaan larangan percintaan antara kaum. Di mana sekiranya dah suka sama suka, tak kira warna kulit, agama tu bukan larangan, tapi Insyaallah boleh bawa ke arah kebaikkan. Itu yang deep bagi dorang sebab ia merupakan antara isu-isu yang dorang sedang hadapi sekarang (penerimaan terhadap orang asing, kaum lain, mix raced, perbezaan dan penerimaan keagamaan).

Mesti tak sangka kan filem 2 jam Arwah Yasmin Ahmad ni tak langsung merupakan dakwah? Minta maaf lah saya cakap, saya bukan alim atau maksum. Saya nampak kita banyak je ulama-ulama hebat, malah ulama-ulama muda, tapi kadang-kadang adakah perkara, perkataan yang kita keluarkan, perlakuan yang kita tunjukkan tu menunjukkan kita Islam?

Perangai kita lagi kurang Islam dari orang-orang Jepun yang bukan Islam, (sebab tu ada Muslim panggil Jepun, Islam di negara bukan Islam, tu lain kali kita sembang).

Sebab tu negara kita jauh mundur ke belakang, bukan sebab tak cukup bangunan pencakar langit, tetapi sebab minda dan pemikiran. Sesiapa penah datang ke Jepun mesti perasan, tak banyak mana pun skyscraper kat Jepun tu.

Sebab negara maju tu diukur dengan jauh mana pemikiran rakyatnya, bukan jauh mana tinggi pencakar langit. Ni nak lagi 3 tahun 2017 ni agak-agak boleh sampai ke? Aku dah mula skeptical lah kat inisiatif baru macam TN50 tu. Pada aku, kalau even if 50% rakyat Malaysia dapat tukar pemikiran dan peribadi, esok dah boleh dapat negara maju dah, tak payah tunggu 3 tahun. Tak payah inisiatif pun.

Pada pembuat movie, jujur aku cakap, sudah-sudah lah buat sampah. Ini SERIUS. Korang ingat aku suka ke tengok movie gengster, hantu merepek, lawak entah apa-apa tu? Buat malu la wei. Nama negara Islam, tapi lucah romen kalahkan Hollywood.

Kepada penonton, hargailah barang buatan kita terutama karya dan filem buatan kita. Terbaru aku tengok filem Adiwiraku. Aku rasa bersyukur juga lah ada pewaris Arwah Yasmin Ahmad. Berdasarkan kisah benar lagi tu.

Tapi sayang bila masuk panggung, aku di kalangan dalam 5 ke 6 orang saja yang tengok filem tu pada ketika itu. Aku cuba fikir positive mungkin korang nak tengok movie tu di Astro First. Paling kurang korang boleh tengok dan mesej dalam movie tu sampai.

Memang kau pun termenangis tengok cerita Adiwiraku tu. Aku looking forwad juga cerita tu masuk pawagam luar macam di Jepun ni suatu hari nanti. Dapat lah orang macam aku ni ubat rindu kepada Malaysia.

Itu la cerita panjang lebar aku tengok wayang kat Jepun. Maaflah emotional sikit. Apa-apa pun aku BANGGA FILEM MALAYSIA MASUK JEPUN – TALENTIME. Al-Fatihah kepada Arwah Yasmin Ahmad.

Semoga banyak lagi filem-filem Malaysia yang significant dapat kita tonton di masa akan datang. Semooga hubungan Malaysia-Jepun ini lebih kuat pada tahun-tahun akan datang.

P/S: Aku sangat sarankan korang tengok Filem Adiwiraku tu. Ada ditayangkan di Astro First. Sokong filem tempatan kita. Biarlah juga anak-anak kita membesar berbekalkan nilainilai yang baik daripada filem-filem yang indah.

Baca lagi: Sakura, Hanami Dan Ini Apa Yang Aku Belajar Tentang Hidup Daripada Jepun


Ini Yang Berlaku Gara-Gara Aku Melawat Gua Ulat Bercahaya Di New Zealand

Tak sangka impian jadi realiti. Dah lama simpan hasrat untuk tengok sendiri secara live ulat-ulat bercahaya yang menyorok dalam gua ni. Sebelum ini dapat tengok gambar di Google saja. Tapi betul kata orang, angan-angan itu percuma. Jadi, jangan malu untuk berangan-angan. Minggu lepas saya diberi peluang untuk meneroka beberapa tempat di negara awan putih ini, dan salah satunya ialah Glowing Worm Cave.

Glowing Worm Cave atau Gua Waitomo ini terletak di daerah Waikato, New Zealand. Jika memandu dari Auckland, ia mengambil masa kira-kira dua jam untuk sampai ke sini.

Uniknya, di dalam gua ini anda dapat lihat sejenis ulat bercahaya daripada spesies arachnocampa luminosa yang sudah terbentuk sejak 30 juta tahun dahulu lagi. Jadi, tidak hairanlah mengapa Gua Waitomo kini menjadi buruan pelancong seluruh dunia.

Menurut info, nama Waitomo sebenarnya berasal daripada perkataan suku kaum Maori yang bermaksud ‘Lubang Berair’. Menariknya, rata-rata pelancong termasuk saya beranggapan bahawa gua tersebut diterangi oleh ulat-ulat dengan badan bercahaya.

Namun sebenarnya, cahaya itu bukan datang dari badan ulat tetapi daripada larva ulat-ulat tersebut. Cahaya larva itu sebenarnya digunakan untuk menarik perhatian mangsa yang bakal tersangkut pada jaringan benang halus seperti sarang labah-labah. Secara tidak langsung, anda seolah-olah rasa seperti berada di bawah langit dipenuhi bintang-bintang bersinar.

Terdapat pelbagai cara untuk menerokai tempat ini, antaranya adalah dengan menaiki bot. Anda akan di bawa melalui lalui jalan sungai sepanjang dalam gua tersebut untuk melihat lebih dekat ulat-ulat unik ini. Apa yang boleh saya katakan, pengalaman berada di sini cantik tak terkata. Macam berada di satu alam yang lain pula. Indah gila.

Pelancong selalunya akan diberikan sedikit taklimat oleh tour guide yang bertugas sebelum diiring masuk. Terdapat beberapa pantang larang yang perlu dipatuhi seperti tidak merokok, dilarang mengambil apa-apa gambar termasuk video. Paling tak diduga, dipenghujung gua sebelum menaiki bot anda akan di denda. Ya, denda yang memaksa anda untuk menyanyi. Hahahah. Serius, semua orang pun kena nyanyi. Bukan senang nak dapat menyanyi dalam gua.

Jadi kalau ada merancang ke sini, selain daripada membuat persiapan rapi, jangan lupa hafal satu lagu untuk nyanyi dekat dalam nanti. Oh ya, di tempat ini juga ada kafe untuk anda lepak kopi dan juga kedai menjual cenderahati. Bolehlah bawa duit lebih sikit untuk shopping.

Boleh dapatkan info seperti tempahan tiket dan lain-lain di sini. Dengan adanya penerbangan tambang rendah oleh AirAsia, impian untuk anda ke sini mungkin jadi realiti. Paling best, penerbangan dari Kuala Lumpur ke Auckland ada setiap hari beb. Bila-bila pun boleh pergi!


Ini Yang Berlaku Jika Enjin Carian Google Itu Adalah Mr. Google

Percaya atau tidak, ramai orang di dunia ini bergantung pada enjin carian Google. Jika nak tahu sesuatu, kita akan taip keywords yang berkaitan. Jika tak puas hati dengan result carian, kita taip lagi keywords yang menghampiri result yang kita nak jumpai.

Selalu orang tertanya-tanya akan jawapan yang mereka tak temui, lantas saya kata: “Why not ask Mr. Google?” Pada waktu itu saya sememangnya memaksudkan Google itu sebagai enjin carian. Tetapi tidak sangka pula saya, ini yang terjadi sekiranya Google itu benar-benar Mr. Google. Hehe.

Bayangkan jika Google itu adalah seorang lelaki bernama Mr. Google yang melayan soalan dan carian yang pelik-pelik dari kita ini. Hehe. Sabar ajerlah Mr Google!


Ini Yang Berlaku Jika IKEA Berkolaborasi Bersama Kanye West

Kanye West sememangnya nama yang tidak perlu lagi diperkenalkan kepada dunia. Popular sebagai seorang penyanyi rap dan penulis lirik telah mendorong Kanye untuk dipilih sebagai fashion icon serta berkolaborasi bersama Adidas.

Kerjasama antara Adidas dan Kanye West menerusi siri ‘YEEZY’ sangat berjaya sehinggakan kasut-kasut yang dihasilkan hasil sentuhan Kanye laris dijual dalam beberapa jam sahaja. Sudah pasti ini kerja reseller, namun yang meminati hasil Kanye juga boleh tahan ramai.

Meskipun harganya yang mahal, jangan terkejut untuk mengetahui terdapat ‘sneakerhead‘ yang sanggup membeli sneakers Adidas Yeezy Boost 750 dengan harga mencecah RM8,000.

Terbaru, Kanye West berminat untuk bekerjasama dengan IKEA bagi menghasilkan lebih banyak kelengkapan rumah yang diberi sentuhan khas Kanye. Ramai yang membeli itu pasti meskipun harganya yang mahal. Namun, kami tertanya-tanya bagaimana ya jika Kanye West bekerjasama bersama IKEA.

Berikut merupakan antara respon netizen mengenai rancangan Kanye West untuk berkolaborasi bersama IKEA. Kreatif betul netizen kalau diberikan peluang untuk troll Kanye West.

Boleh dikatakan kesemua design kolaborasi ini disertakan dengan nama yang sangat fancy. Oh ya, tidak dilupakan juga dengan penggunaan muka Kanye West disertai dengan harga yang overpriced.

Dalam pada itu, ini mungkin design paling nakal jika kolaborasi IKEA x Kanye West benar-benar berlaku.

Baca lagi: Yakin Ori, Gadis Ini Sebenarnya Beli Kasut ‘Fake’ Yeezy Pada Harga RM12,000


Ini Yang Dapat Aku Katakan Selepas Sebulan Menggunakan Webe

Aku buat pilihan untuk bertukar ke Webe pada Disember 2016, iaitu bulan lepas setelah beberapa bulan menggunakan Celcom Gold 80 yang aku langgan sejak Mac 2016. Untuk rekod, setelah aku potong Celcom Gold 80, aku terus port out ke Digi Prepaid. Alasannya sebab nak cuba tengok coverage Digi dekat rumah aku.

Lepas sahaja tukar ke Digi, aku dapati coverage Digi dalam rumah masih lagi macam biasa (mungkin ada baik sikit dari Celcom) dan untuk beberapa bulan aku bersama dengan Digi, aku buat keputusan untuk pindah ke Webe

Antara sebab utama aku bertukar ke Webe adalah unlimited data yang ditawarkan oleh Webe.Sekarang ni dah tahun 2017, semua orang dah berpindah daripada membuat panggilan dan sms secara tradisional ke apps base yang memerlukan sambungan internet. Boleh dikatakan kebanyakkan orang dah berpindah daripada membuat panggilan telefon dan sms ke apps kerana ia boleh dihubungi di mana mana sahaja dan ianya percuma. Buat apa nak bazirkan duit untuk bayar lagi bil telefon untuk membuat panggilan? Ya, mungkin ada buat panggilan biasa tapi mungkin tak sekerap macam dulu. kan?

So far, sejak mula guna Webe aku dah guna lebih kurang 40GB yang kebanyakkannya digunakan untuk menonton video atas talian. Kebanyakkan masa dengan Webe aku manfaatkan untuk tengok video sebab selama ni dengan telco yang lama aku kena hadkan penggunaan data sebab takut quota habis. Tapi, dengan Webe tak lagi! It’s a freedom!

Antara masalah utama yang selalu di fikir bila nak bertukar ke telco baharu adalah kawasan liputan. Untuk Webe, aku rasa ia tak jadi masalah sebab Webe merupakan anak syarikat TM yang mendominasi telekomunikasi di Malaysia. Sepanjang sebulan, aku tak ada masalah tentang tak ada line, tak ada signal, panggilan terputus, data takdak dll. Segalanya macam biasa.

Aku pun dah cuba guna Webe di luar dari tempat tinggal aku di Pulau Pinang (pulau dan seberang), dalam masa sebulan ni aku ke Terengganu, Kuala Terengganu to be exact. Line Webe sangat steady dekat KT dan hampir semua tempat ada LTE! Kemudian, ke Kemaman dan sepanjang jalan balik ke Pulau Pinang melalui Jeli-Gerik pun tak ada masalah. Walaupun kat kawasan hutan tu tak ada data, tapi masih lagi boleh buat panggilan. Superb!

Bab ni aku tak berapa happy sikit sebab bukan semua smartphone boleh support Webe ni. Seperti yang digariskan oleh Webe, hanya smartphone yang menyokong Band 5 sahaja yang boleh guna line depa. Kalau tak support, maka tak ada la LTE. Check tengok kat sini kalau hampa nak tengok phone hampa support ke tak.

Aku pilih untuk self pick up sim card Webe baharu lepa buat bayaran secara online. Pick up dekat Queensbay dan aktifkan sim card lepas Digi hantar sms port-out berajaya. Masa tu aku guna Huawei Honor 6, kalau ikutkan memang tak tersenarai dalam senarai certified phone tapi bila belek spec telefon tu ia support Band 5.

Masuk je simkad Webe yang telah aktif, line Digi aku yang selalunya full bar dan line 4G merata – rata dah jadi tenggelam timbul. Sekejap je 4G / LTE sekejap je 3G. Macam mana ni! Nampak sangat macam tak stabil. Aku kerap aktifkan air-mode untuk refresh sambungan internet. Rasa macam  tak selesa gila bila line telefon macam kura kura.

Dulu bila kemana mana saja ada je line 4G tapi lepas guna Webe phone jadi panas sebab dok cari line kot. Finally, aku ambik keputusan untuk guna 3G sahaja dan tempat yang aku tau ada line 4G yang kuat baru aku aktifkan 4G LTE. Aku rasa macam nak port out Webe sebab tak enjoy guna phone sebab line hampeh tak seperti yang dijanjikan!

Aku memang bercadang untuk tukar ke iPhone dan hanya mampu tukar phone yang aku guna (Honor 6) pada bulan 12. Oleh kerana phone tak kritikal sangat untuk ditukar dan nak ditukar diatas dasar “kehendak”, aku beli used iPhone 5s.

Nak dijadikan cerita, lepas je masukkan simkad kat dalam iPhone, line LTE/4G yang samar – samar dan tenggelam timbul tu terus jadi full! Aku terkejut, lepas tu keluar ke luar dan terus ronda – ronda Penang dengan iPhone 5s. Hampir kesemua tempat di Penang ni diliputi oleh LTE dan sangat laju!

Bila dah line LTE full, laju, mau tau la beteri telefon cepat macam mana! Hehe

Kemain semua cakap pasal kebaikkan je kan? Aku nak cakap yang Webe pun ada keburukkan yang semua orang tahu, apa guna ada data unlimited tapi tak boleh nak buat hotspot kan? Kalau hampa nak hotspot, kena bayar add-on RM6 untuk penggunaan 2 jam. Leceh kan? Sebab tu aku tak boleh dah nak online guna laptop bila ada dekat rumah sebab setiap kali nak hotspot kena bayar. Tak praktikal.

Selain dari tu, Webe pun macam telco – telco kecil yang lain, tak tawarkan perkhidmatan call forwarding, tak boleh nak aktifkan imessage & facetime dengan no. phone sendiri, dan banyak lagi. Nak tahu, hampa kena try sendiri.

Kesimpulannya, harap ada banyak lagi telco yang tawarkan plan data unlimited macam Webe ni. Dengan harga RM79 sebulan (tak termasuk GST) aku rasa ia salah satu pakej internet yang paling sempurna buat masa ni.

Harap tahun 2017 ni dapat tengok banyak lagi telco tawarkan plan atau pakej yang murah dan setimpal. Tak la terus mencekik duit rakyat dengan buat pakej yang penuh dengan tipu muslihat. All the best Webe!


Ini Yang Dilakukan BlackBerry Setelah Tidak Lagi Mengeluarkan Telefon Terbaru

BlackBerry baru-baru ini telah mengesahkan mereka tidak lagi akan mengeluarkan telefon terbaru. Apa yang lebih mengejutkan, pengumuman tersebut hadir hanya selepas 2 bulan syarikat tersebut melancarkan BlackBerry DTEK50.

Untuk pengetahuan anda, Blackberry DTEK50 merupakan telefon kedua keluaran Blackberry yang menggunakan sistem operasi Android serta penggunaan touchscreen secara penuh. Blackberry juga mengesahkan telefon terakhir keluaran mereka ini merupakan telefon yang dilengkapi dengan security yang terbaik pernah dihasilkan.

Berikutan pengunduran BlackBerry dari industri penghasilan telefon pintar, BlackBerry ternyata mahu mengubah sedikit sebanyak mengubah ‘business model’ mereka. Berikutan permintaan keyboard QWERTY keluaran mereka yang menjadi kegemaran ramai, Syarikat BlackBerry berminat untuk memfokuskan kepada keyboard QWERTY secara penuh.

Dijangka Blackberry akan bekerjasama pengeluar telefon yang lain serta diberi penambahbaikan dari segi ‘physical keyboard’. Kami tak pasti adakah masih releven untuk menyertakan keyboard pada telefon di zaman ini.

Bagaimana pula dengan pendapat anda? Adakah keyboard terbaru keluaran BlackBerry bakal menjadi ‘trendsetter’ atau sekadar tampil dengan wajah yang unik namun gagal untuk mendapatkan penjualan?


Ini Yang Jadi Apabila IKEA Membuat Iklan Parodi Apple

Kami percaya ini bukanlah iklan parodi Apple yang pertama namun kempen katalog IKEA 2015 ini yang dihasilkan oleh agensi pengiklanan BBH Asia Pacific sememangnya menarik perhatian kami. Dalam video ini, ‘gajet’ terbaru dari IKEA, bookbook™ diperkenalkan dengan lagak seperti Jony Ive memperkenalkan iPad. Sebuah microsite juga dihasilkan untuk tujuan kempen tersebut.

Antara kelebihan bookbook™ yang dipaparkan ialah tidak memerlukan kabel, muka surat yang jelas walaupun discroll dengan pantas, dan semestinya tidak menimbulkan isu lag. Secara tidak langsung, kempen ini secara umumnya mengenengahkan kelebihan bahan bacaan fizikal berbanding bahan bacaan digital.

Sebagai tambahan, kempen ini hanya dijalankan oleh IKEA Malaysia dan IKEA Singapore sahaja. Bagi yang bukan ahli, anda boleh dapatkan katalog terbaru ini di IKEA bermula Isnin, 8 September.

Juga boleh didapati dalam versi digital di sini.


5 Kesalahan Yang Tidak Wajar Dilakukan Oleh Pelajar Sewaktu Memohon Latihan Industri

Sekarang adalah musim para pelajar IPTA dan IPTS sibuk membuat permohonan untuk menjalani latihan industri di agensi kerajaan mahupun di syarikat swasta. Kebanyakan institusi pendidikan mewajibkan pelajarnya untuk membuat praktikal sebagai syarat wajib sebelum layak bergelar graduan.

Tujuan latihan industri adalah sebagai pendedahan secara praktikal di lapangan dan memberi ruang kepada para pelajar untuk mengenali realiti sebenar alam pekerjaan yang serba mencabar.

Namun malangnya, para pelajar masa kini sepertinya kurang bersedia untuk memasuki alam pekerjaan. Ini kerana, di peringkat permohonan latihan industri pun, sudah banyak kesalahan yang mereka lakukan.

Sebagai individu yang ditugaskan untuk menguruskan proses permohonan para pelajar bagi tujuan tersebut, saya ingin berkongsi 5 kesalahan yang sering dilakukan oleh mereka.

“Hello, selamat pagi.” Saya mengangkat telefon yang berdering.
“Hello! Sini ada ambil praktikal tak?”

Tanpa pengenalan diri, mereka terus mengajukan soalan. Sekurang-kurangnya, perkenalkan nama dan institusi pengajian terlebih dahulu supaya senang untuk saya berurusan. Apabila terus mengajukan soalan sedemikian rupa, ia kedengaran gopoh dan tidak sopan. Apatah lagi jika bertanya seperti ini:

“Hello, proses permohonan saya macam mana?”

Anda fikir, syarikat kami menguruskan permohonan awak seorang sahaja? Bertimbun lagi dokumen permohonan di atas meja. Dan anda expect kami untuk kenal nama melalui suara anda? Atau anda berasa diri anda begitu VIP?

Selalu sangat ‘copy paste’ assignment, akhirnya resume pun anda ‘copy paste‘?

Itulah tujuannya para pensyarah menegah para pelajar daripada meniru hasil kerja orang lain. Nanti terbawa-bawa ke alam pekerjaan.

Jika di peringkat mahu memohonan latihan industri pun sudah ‘copy paste‘, tidak mustahil apabila sudah bekerja nanti anda akan melakukan perkara yang sama.

Bayangkanlah, saya menerima 4 permohonan pelajar daripada universiti yang sama. Keempat-empat resume itu kelihatan serupa sahaja.

Yang berbeza hanya gambar, butir peribadi dan point CGPA. Yang lain-lain seperti kemahiran, pengalaman, kelebihan, malah layout resumenya pun, semuanya sama!

Paling menyedihkan, sampai nama dan alamat syarikat pun salah, gara-gara ‘copy paste‘. Maaf, permohonan kalian ditolak sebab bukannya nak hantar ke syarikat kami. Kan?

Baca: CV vs Resume: Apa Yang Anda Perlu Tahu? Pencari Kerja Harus Baca

Ini lagi Diva. Dia hantar emel, ada attachment dokumen yang diperlukan. Tapi kandungan emelnya kosong sahaja. Tiada pun salam perkenalan dan kata-kata aluan yang mengatakan tujuan emel itu dihantar. Kadang-kadang, tajuk (subject) pun kosong!

Ibaratnya, jika dihantar melalui by-hand, anda masuk ke dalam pejabat, lempar dokumen anda atas meja saya, kemudian anda pun beredar. Sopankah begitu?

Lain kali, sila tulis tujuan anda menghantar emel itu. “Tuan, saya (nama) dari (universiti) ingin membuat permohonan latihan industri di tempat tuan. Kerjasama daripada pihak tuan amatlah saya hargai Terima kasih.”

Pendek seperti itu pun sudah memadai. Susah ke?

Ada sesetengah pelajar yang datang bersama ibu bapa. Bawa ibu bapa itu, tidak salah. Yang salah, apabila yang berurusan itu adalah ibu bapa anda. Bukannya anda! Amboi, siapa yang mahu buat praktikal ni? Anda atau ibu bapa anda?

“Encik, tolonglah terima anak saya ni. Tempat lain tak nak terima dia.”

Mungkin saya tahu kenapa tempat lain tidak meluluskan permohonan pelajar ini. Jawapannya jelas di hadapan saya.

Sebagai seorang pelajar universiti / kolej, anda bukan lagi budak sekolah atau kanak-kanak. Ini bermakna anda sudah cukup dewasa untuk berhadapan dengan masyarakat. Sampai bila anda mahu bergantung pada ibu bapa anda?

Selain bawa ibu bapa ke pejabat, ada juga ibu bapa yang tolong telefon atau emel bagi pihak anaknya. Eh, anda sendiri tak boleh bercakap ke? Kenapa mesti serah kepada ibu bapa?

Selagi anda sihat tubuh badan, anda perlu berdikari. Sewajibnya pada peringkat umur ini, anda perlu berdikari! Anda dah besar kot.

Saya pun berat hati nak terima pelajar seperti ini. Jika anda diterima kelak, pasti ibu bapa anda yang banyak akan masuk campur urusan kerja nanti.

Okey, ini apabila pelajar sudah diterima untuk menjalani latihan industri. Namun, telinga menjadi panas apabila mendengar soalan-soalan yang diajukan, seolah-olah sedang bercakap dengan budak kecil.

“Pukul berapa saya kena bangun pagi?”
“Pergi pejabat kena bawa payung tak?”

Hello? Itu bukannya soalan yang patut keluar daripada seseorang yang bakal bergelar graduan. Semua itu adalah soal pengurusan diri.

Tanyalah soalan-soalan yang lebih menunjukkan tahap intelektual anda. Pernah sekali, staff saya ditanya dengan soalan seperti ini:

Nombor IC awak sendiri pun awak tak hafal? Kemudian, awak fikir kami perlu hafal nombor IC awak? Apakah?

Semua yang saya ceritakan ini, adalah kisah benar. Ini baru di peringkat permohonan. Belum lagi di peringkat pendaftaran dan semasa mereka sedang menjalani latihan industri. Lebih banyak kisah untuk dikongsikan.

Iwan Reaz
Bertugas sebagai Penolong Pengurus di sebuah syarikat agensi berita. Juga seorang penulis yang telah menghasilkan 8 buah buku.

Baca lagi: 10 Rahsia HR Tidak Mahu Anda Tahu (Tetapi Kami Dedahkan)


Ini Yang Jadi Bila Aku Kena Scam Semasa Travel Di India

Tengah syok bercerita tentang pasal trip kami kat member, sekali dia cakap, “Engkau kena scam!”. Fuhhh berderau darah aku baca mesej dia. So aku Google lah scam yang dia maksudkan tu. Dan aku jumpa artikel ni di Vocket, Bagaimana Kami Jadi Mangsa ‘Scammer’ Professional Sewaktu Travel Di India.

Menyesal aku terlepas pandang artikel ni! Kalau sebelum terbang aku baca artikel ni, confirm tak kena scam. Wuuuu sedih.

Anyway, alhamdulillah selesai trip duo kami, Golden Triangle + Rajashtan yang merangkumi New Delhi, Agra, Jaipur & Jodhpur selama 4 hari 3 malam. Alhamdulillah saya masih hidup dan dah balik Malaysia dah pun.

Kami sampai IGI Airport jam 10PM menaiki AirAsia. Touchdown, terus berlari ke Metro Station dan beli tiket ke pusat bandar sebab kami dah book hotel di Hotel Star Villa di Paharganj. Lokasi hotel bersebelahan New Delhi Railway Station. Esok pagi, kami cadang nak naik bas dari Sarai Kale K

Sampai New Delhi Metro Station, benda pertama yang aku nampak depan mata aku adalah seorang lelaki tengah kencing tepi jalan. Bau jangan cakap lah. Memang terbaik. Sana sini bau hanceng. Good start. LOL!

Kami nak lintas naik jejantas di New Delhi Railway Station untuk sampai ke Paharganj Road. Jam menunjukkan jam 11PM. Masa tiba dekat New Delhi Railway station tu punyalah ramai manusia tidur dekat stesen kereta api tu! Bergelimpangan atas lantai. Tak pasti pulak aku deorang tunggu tren ke atau memang jadi tempat tidur gelandangan. Huhu.

Kami teruskan perjalanan, hampir menuju jejantas melintas ke Paharganj, ada satu kaunter dengan body scanner dan seorang lelaki segak berbaju Polo biru dengan seluar jeans tegur kami. Kami sangka dia jaga kaunter tu.

Dia tanya kami mahu ke mana, kami cakap la nak pergi Paharganj, sambil tunjuk booking confirmation kami dengan Agoda. Kami tanya dia, dia tahu tak tempat ni?

Terus dia cakap, kita tak boleh lalu tempat tu sebab tempat tu ditutup sebab ada rusuhan pengikut Baba Ram dekat kawasan tu. Kalau nak lalu, kena dapatkan pass kebenaran di Tourism Centre (DTTDC) dan tunjukkan hotel booking confirmation yang kami dah terima.

Ok kami terpinga-pinga juga masa tu. Untuk pengetahuan beberapa hari sebelum terbang ke New Delhi aku ada baca juga pasal rusuhan pengikut Baba Ram ni, tak sangka pulak aku sampai jalan ditutup! Aku dengan naifnya percaya cakap dia, sebab gaya dia macam orang yang kerja situ. Dan sangat professional.

Jadi dia bagi arahan macam mana nak pergi ke DTTDC, naik tuktuk dari Railway Station, katanya diTourism Centre ni boleh booking sekali tiket train dan bus. Canti!

Kami pun ok jelah, setuju nak pergi DTTDC. Siap dia tolong rundingkan berapa harga tuktuk dari stesen ke DTTDC. Pemandu tuktuk cakap 30 Rupees. Tapi dia cakap, “No, 10 Rupees for each person, I don’t take commission”, sampil dia tunjukkan kami berdua.

Total harga tuktuk hanya Rs.20. Dalam hati aku, “Alhamdulillah, masih ramai orang India yang baik-baik, syukur jumpa mamat ni, sanggup tolong kita di kala kesusahan”. Naifnya kami! Almaklumlah pertama kali sampai India! Hmmmm jilake.

Buat yang tak tahu Baba Ram ni siapa, dia adalah guru agama yang didapati bersalah merogol 2 pengikut wanita. Tapi pengikut dia pulak merusuh dan bergaduh dengan polis sampai ada yang mati. Boleh baca info lanjut di sini.

Sampai kat DTTDC, kami bagitau kat pegawai tu yang kami nak request permisson pass untuk lalu di Jalan Paharganj tu. Sekali dia kata “Not possible” daa. Sebab rusuhan dan kerajaan India dah tutup jalan ke pusat bandar.

Siap dia call hotel yang kami book tu untuk sahkan booking tu. Hotel pula kata, mereka dah hantar notis pembatalan kepada pelanggan sebab riot ni. Maknanya booking kami dah dibatalkan! Padahal tak ada pun. Kami tak tau sebab kami tak ada wifi masa tu nak buka dan semak email. Wuuu.

Ok la. Hotel tak ada hal. Cancel jelah. So kitaorang pasrah dan tidur di setsen keretapi. Jadi kami nak minta dia tolong belikan tiket keretapi. Dia tanya destinasi kita, dan tanya nak naik class apa, kemudian dia check dekat website IRTCT (website beli tiket tren India) dan search result keluar NOT AVAILABLE. Warghhh. Cemas jap.

Ok nak beli tiket bas pula, dia call syarikat bas. Lepas tu dia bagi telefon kat aku supaya aku cakap terus dengan operator bas untuk beli tiket bas ke Agra. Tapi bas pun tak ada! Ishh aku rasa seminggu sebelum ke sana aku dah semak di Redbus.com, takkan dah habis? Waduh gawat.

What about beli tiket the other way around? Delhi – Jodhpur – Jaipur – Agra – Delhi. Dia pun semak keretapi ke Delhi-Jodhpur. Pun masih NOT AVAILABLE! Depan kami dia tunjuk skrin PC dia sebagai bukti. Siap dia tunjuk notis daripada Indian Railway pasal notis pembatalan lebih daripada 150 route keretapi atas beberapa faktor. Waduh, kacau betul.

Gugur jantung kejap. Dah lah kami ada 4 hari je di India. Aku dah rasa nak skip saja satu bandar iaitu Jodhpur, dan nak menginap di mana-mana hotel di New Delhi supaya aku boleh fikirkan next step. Lagipun kami perlukan internet untuk rombak dan rancang semula trip ni.

Pegawai di Tourism Centre tu bagi satu cadangan naik teksi ke Agra. Dan dari Agra, boleh la naik keretapi atau bas ke Jaipur atau plan next step dari Agra. Harga yang ditawarkan Rs 9500 naik teksi berhawa dingin.

Kata dia harga dah termasuk tax, minyak, pemandu dll. Dan harga tersebut harga pergi dan pulang Delhi-Agra-Delhi. Kami sebenarnya hanya perlukan one way trip saja. Tapi disebabkan kami tak ada pilihan lain, dan rasa nak teruskan je trip ni, kami terima saja tawaran teksi tu. Itu je pun pilihan kami sekarang sebab semua route keretapi dan bas dibatalkan atau penuh sebab hari raya.

Lebih mengukuhkan keadaan, masa kami dalam perjalanan ke DTTDC naik tuktuk tu kami lalu beberapa jalan seperti ditutup oleh pihak polis. Jadi kami sangka isu rusuhan ni memang benar-benar berlaku.

Tambahan lagi, lepas kami keluar dari ofis DTTDC, kami nampak beberapa orang polis sedang berbual di luar pejabat lantas menguatkan lagi alasan scammer ni yang rusuhan tu memang serius. Siap puji lagi pegawai tu sanggup kerja overtime buka pejabat sebelum teksi kami gerak ke Agra sebab masa tu dah pukul 1AM! HAHAHA! Tergelak aku fikirkan balik.

Malam tu juga kami gerak ke Agra dan tiba di Agra sekitar jam 4AM. Maknanya kami sampai lebih awal daripada plan asal kami. Dari Agra, kami beli siap-siap semua tiket keretapi melalui ejen travel berdekatan Taj Mahal.

Ehhhh boleh pulak beli! Mana ni kami masih bingung. Betul ke tak ni? Betul ke ada rusuhana, jalan tutup di New Delhi tu? Ahhh malas nak fikir, kami ikut je itinerari kami seberti asal.

Masa dah sampai Agra, rasa ralat betul bayar RM630 untuk perjalanan 4 jam ke Agra! Tak apa lah nasi dah jadi bubur. Tapi masa tu masih bingung juga. Betul ke ni, scam ke apa ke. Masih ragu-ragu. Sebab lakonan semua yang terlibat lancar gila.

ITINERARI ASAL GOLDEN TRIANGLE + Jodhpur kami

DAY 1: KL – DELHI. Sampai delhi. Bermalam sekitar Train Station.
DAY 2: DELHI – AGRA (Taj Mahal)
DAY 3: AGRA – JAIPUR (Pink City) – JODHPUR (Blue City)
DAY 4: JODHPUR – DELHI (Tidur dalam tren, tiba Delhi jam 6AM)
DAY 5: DELHI – KL (Flight balik jam 11PM)

Trip ni sepatutnya bajet dalam RM600-700 saja tak termasuk tiket penerbangan dan visa. Tapi akibat kena paw naik teksi Rs 9500 dengan beberapa lagi scam-scam kecil, total bajet kami jadi RM1100+- seorang! Jilake betul. Dah lah bawa duit tunai cukup-cukup je. Nasib baik ada kad kredit. Boleh lah back up duit hotel dan makan kami.

Di Jaipur pula, lagi satu cerita scam. Kami hampir-hampir terjerumus ke kancah scam paling menakutkan iaitu scam barangan kemas dan batu permata. Itu pun kami dapat tahu selepas kami pulang ke Malaysia! Phewww!

Ceritanya macam ni. Masa tengah bersiar-siar jalan kaki dekat sekitar Hawa Mahal, kami ditegur oleh seorang jejaka hensem bernama Farhan Khan. Farhan Khan perkenalkan diri dan dia cam raut wajah kami ni iras-iras orang Malaysia sebab selalu nampak gambar rakan-rakan Malaysia bapa dia. Untuk pengetahuan bapa Farhan ada peniagaan jual barang kemas dan batu permata dan bapa dia selalu datang KL sebab berurusan dengan orang Indonesia untuk beli batu permata dan barang kemas dari Indonesia.

Deal dengan orang Indonesia, tapi jumpa di KL. Sebab dia kata di Indonesia tak selamat. Tak selamat celah mana tak tahu la, macam Iraq ke apa Indonesia ni? Tak pula aku hiraukan. Disebabkan gaya dan perwatakan dia sangat kemas, agak moden la orangnya. Fasih berbahasa Inggeris. Baik orangnya, pandai dia rapport strangers.

Memang tak ada sekelumit pun fikir dia nak scam ke apa ke. Harap-harap dia orang yang baik. Hmmm.

Farhan ajak kami sambut Hari Raya Aidil Adha di rumah dia dan keluarga, makan kambing. Kebetulan keesokan harinya Hari Raya Haji, malangnya kami dah beli tiket tren ke Jodhpur dan Delhi, lagi 2 jam tren kami ke Jodhpur dari Jaipur.

Dan kami tak ada banyak duit tunai lagi kalau nak batalkan tiket tu dan beli tiket lain. Jadi kami terpaksa tolak pelawaan dia. Tapi dalam hati kami, oh best je dapat merasai pengalaman sambut raya dengan orang tempatan. Tapi kami tak ada pilihan sebab dah beli tiket keretapi. Kami cuma nak cari kurta je kat Jaipur ni. Dia pun bawa kami ke kedai kawan dia, naik tuktuk.

Baik sungguh Farhan ni. Dia tolong negokan harga, dia kenalkan kawan-kawan muslim dia, asyik sebut “we are brothers” berkali-kali. Dan alhamdulillah kawan aku beli kurta di kedai yang Farhan rekomen dengan harga yang agak tak berpatutan untuk kami shopping di India. Tapi kalau bandingkan dalam ringgit, kira murah juga. LOL.

Aku tak beli, sebab bagi aku tak ada gunanya aku beli benda yang boleh aku dapat kat Malaysia. Aku tengok je kawan aku beli pakai kad kredit.

Selesai beli, Farhan masih nak ajak kami celebrate hari raya kat rumah dia, dan kami dengan berat hatinya terpaksa tolak pelawaan dia. Masa tu memang tak fikir apa-apa pun. Sebab Farhan ni nampak baik je. Lepas shopping, kami terus gerak ke Jaipur Railway Station sebab keretapi kami ke Jodhpur bertolak pukul 3.30 petang.

Akibat daripada kisah scam Tourism Centre yang aku dapat tahu lepas aku Google bila balik ke Malaysia, aku pun cuba nak dapatkan kepastian kenapa la tetiba Farhan yang asing ni baik sangat nak berkawan dengan aku. Jadi aku pun Google la “Jaipur Scam” dan pencarian aku membawa aku ke website ni dan beberapa lagi website dan forum yang membincangkan pasal scam barang kemas dan batu permata di Jaipur.

Berderau darah aku baca cerita ni. Nasib baik tak terkena kali ke 2! Pheww.

Alhamdulillah, lepas tiba di Agra, trip kami berjalan seperti yang kami mahukan. Orang cakap, backpack ke India ni ibarat kau pergi dapatkan lesen backpackers dunia. Jadi aku survive dan sihat walafiat dah selamat sampai Malaysia dah pun. Jadi aku dah dapat lesen backpackers aku! Kah kah.

India ada macam-macam cerita dan pengalaman kau boleh dapat. Ada yang suka, ada yang duka. Ada yang pergi tempat cantik-cantik, yang kotor pun banyak juga. Aku dah pergi India dan Nepal.

Bila bandingkan dua negara ni, aku rasa, aku lebih selesa di Nepal. Bukan sebab Nepal tak ada scam, tapi sebab budaya kencing dan berak bersepah di India ni buat aku trauma nak pergi India. Hahahaha. Cukup la trip India ni. Jalan kaki kat tepi jalan pun buat aku dah kembang tekak.

Akhir sekali,  nasihat aku, banyakkan membaca sebelum korang sampai di India. Jangan jadi macam aku. Tapi banyak dah aku research, cuma kadang-kadang kita ni manusia terlepas pandang benda-benda yang kita rasa tak penting bagi kita. Dan bila korang dah sampai India, sentiasa ada perasaan curiga pada mana-mana orang yang kau tak kenal yang cuba berbuat baik dengan kau. Seriously, semua orang. Haha.

Itulah pengalaman aku kat India dan aku akan ingat trip India ni sampai bila-bila. Hehe. Sekian saja cerita trip aku. Korang ada ke kisah scam korang dekat India? Share lah sikit di bahagian komen.

Baca lagi: 30 Cabaran Yang Bakal Anda Lalui Apabila Travel Di India


Ini Yang Patut Anda Tahu Apabila Guna Kad Debit Di Mesin Layan Diri Stesyen Petrol

Pagi tadi dalam perjalanan nak ke pejabat, aku singgah sebentar di stesyen petrol untuk isi petrol kereta. Ketika sedang mengisi petrol, aku terpandang ke slot bayaran kad di terminal mesin tersebut.

Terminal kad itu membolehkan pelanggan untuk mengisi petrol dengan hanya menggunakan kad kredit atau kad debit mereka. Mereka hanya perlu masukkan kad ke terminal tersebut dan terus mengisi. Mudah kan?

Aku nak kongsi satu perkara kepada para pengguna yang gemar menggunakan terminal kad tersebut, lebih-lebih lagi kepada pengguna kad ‘DEBIT’. Mungkin ramai yang tidak sedar akan perkara ni.

Bagi setiap transaksi yang digunakan pada terminal kad di mesin petrol, terminal tersebut akan terus memohon untuk ‘HOLD’ amaun sebanyak RM200 dari akaun bank anda, walau berapa pun jumlah yang anda isikan.

Contohnya, anda hanya mengisi petrol sebanyak RM50 untuk kereta anda menggunakan kad debit, amaun sebanyak RM200 akan terus dipegang atau dalam terminologi perbankan tadi, ‘HOLD’ oleh pihak bank anda.

Amaun itu akan dipegang sehingga pihak stesen petrol tadi membuat permohonan penjelasan kredit dari pihak bank. Maknanya, jika pihak stesen hanya membuat permohonan sebulan sekali, amaun RM200 itu akan dipegang sepanjang tempoh tersebut.

Setelah pihak stesen petrol membuat permohonan penjelasan kredit, barulah pihak bank akan menjelaskan pembayaran mengikut jumlah sebenar yang dimohon oleh pihak stesen petrol. Baki dari jumlah RM200 yang dipegang itu, akan dipulangkan semula ke dalam akaun pelanggan tadi.

Sebab itulah ada pelanggan yang tidak dapat menggunakan terminal kad tersebut apabila baki dalam akaun mereka kurang daripada RM200.

Bagi pelanggan yang di dalam akaunnya hanya cukup-cukup RM200 pula, akan pening bila jumlah itu terus dipegang oleh pihak bank sehingga permohonan oleh pihak stesyen petrol dilakukan.

Untuk mengelakkan perkara ini, masih ada pilihan lain. Pelanggan boleh memohon untuk membuat bayaran petrol menggunakan kad di kaunter bayaran di dalam stesyen tersebut.

Di sini, mereka akan caj bayaran menggunakan terminal kad dengan memasukkan jumlah sebenar yang ingin digunakan. Jadi, tiada amaun lain yang akan dipegang oleh pihak bank. Lebih mudah dan selamat.

Semoga ia bermanfaat untuk mereka yang ingin menggunakan kad ketika membuat pembayaran petrol.

Nota: Editor telah memeriksa hal ini. Ini contoh dari FAQ bank tempatan. Baca poin 36 – 40 di sini.

Di Amerika Syarikat timbul persoalan siapakah yang ‘hold’ sejumlah wang tersebut, stesyen petrol atau bank. Menurut, The Association of Convenience Stores, pihak bank yang kunci wang tersebut.


Ini Yang Saya Belajar Daripada Budak Susun Selipar Di Masjid

Maghrib semalam singgah di sebuah masjid untuk solat. Seorang kanak-kanak ralit susun kasut dan selipar jemaah. Kemas betul susunannya macam diukur pembaris. Belum sempat orang bukak selipar dia dah tunggu nak ambikkan selipar untuk disusun. Saya tak bagi peluang kat dia. Saya susun selipar saya sendiri.

Lepas solat saya cari mana selipar saya. Tadi ada susun di situ. Rupa-rupanya dah berganjak. Adik tu bukan setakat susun. Tapi dia tak biarkan ada lompang antara selipar-selipar yang disusunnya. Jika ada jemaah yang keluar dan ambil selipar mereka, dia akan anjakkan selipar yang ada supaya susunan jadi cantik.

Baru nak interview adik tu dia dah tersengih-sengih masuk ruang solat. Semasa saya dalam kereta, menunggu isteri dan anak bersolat, sambil melayan anak kecil saya yang suka sangat main hon dan viper kereta, saya terfikir tentang apa yang dilakukan kanak-kanak tersebut.

Umat Islam ni kalau kita sebaris, kita akan cantik. Tapi kalau ada lompang-lompang, ia kelihatan tidak cantik. Adik tersebut menyusun selipar-selipar itu supaya tidak lompang seolah-olah memberitahu bahawa jangan ada ruang antara kita, ruang yang membezakan dan membuatkan kita tidak cantik. Jika ada ruang, seperti perbezaan pendapat, rapatkan barisan kita agar kita jadi kuat dan cantik. Kasut atau selipar kalau hilang sebelah tentu tidak akan berguna.

Memanglah kita boleh pakai kasut lain-lain jenis tapi bukan sahaja tak cantik nanti dicop orang sebagai orang tak betul pula. Adik tu susun kasut dan selipar supaya tak hilang dan sentiasa dekat dengan pasangannya. Kita pun macam tu juga. Sentiasalah kita ‘berdekatan’ antara satu sama lain supaya kita kuat dan berguna. Seumpama kasut, kalau hilang sebelah sudah tak berguna. Mungkin akan dibuang begitu sahaja.

Kanak-kanak itu, kasut dan selipar membuatkan saya terfikir tentang perpaduan dan perlunya kita berada dalam satu barisan supaya kita cantik, kuat dan berguna. Bulan Ogos ni perlulah kita bersembang-sembang hal kemerdekaan.


Ini Yang Saya Pelajari Sepanjang 55 Hari Travel Ke Korea, China Dan Jepun

Assalamualaikum dan Salam Sejahtera. Alhamdulilah, akhirnya saya telah berjaya selesai misi pengembaraan saya ke 3 negara iaitu Korea Selatan, China dan Jepun.

Secara keseluruhannya trip solo kali ini memakan masa selama hampir 2 bulan. Secara peribadinya, ini merupakan pengalaman pertama bagi saya melakukan trip solo untuk tempoh yang lama.

Misi kali ini ialah misi lepaskan geram habis master. Yelah, masa belajar kita tak boleh ke mana sangat, bila dah habis belajar, kita merayau sakan lah. Hahahaa.

Trip saya meliputi route Seoul-Busan-Deigu-Seoul-Beijing-Tianjin-Beijing-Tokyo-Ibaraki-Yokohama-Osaka-Kyoto-Kanagawa-Tokyo.

Ia melibatkan Korea Selatan selama 15 hari, China 20 hari, dan Jepun 20 hari.

Sebelum ini saya ada berkongsikan tips dan tempat-tempat menarik di Seoul, Busan, Beijing, Tianjin, Tokyo, Osaka, Kyoto, Kanagawa dan Yokohama.

Baca tips saya: Inilah 10 Tempat Menarik Yang Saya Lawati Sewaktu Travel Ke Kyoto, Jepun

Tetapi, kali ini saya ingin berkongsikan tentang sudut pandang yang berbeza yang saya jumpa di ketiga-tiga negara ini. Antaranya adalah:

1.  Rakyat ketiga-tiga negara ini majoritinya tidak fasih dalam Bahasa Inggeris. Agak sukar kalau kita nak travel ke sana jika tiada asas dalam bahasa ibunda mereka iaiti Korea, Mandarin dan Jepun. Tapi mereka ok je kalau kita nak tanya jalan.

2. Ketiga-tiga negara ini beriklim 4 musim iaitu musim sejuk, bunga, panas dan luruh. Sewaktu saya melawat ketiga-tiga negara ini, mereka baru sahaja memasuki musim luruh.

3. Ketiga-tiga negara ini selalunya akan menggunakan penyepit atau chopstick ketika menjamah makanan. Sudah menjadi kebiasaan mereka untuk makan menggunakan penyepit.

Cumanya penyepit yang digunakan di Korea adalah jenis steel atau besi serta leper atau bulat. Penyepit Jepun pulak hujungnya adalah berbentuk tajam dan penyepit China adalah berbentuk besar sedikit dan empat segi.

4. Pengangkutan awam di Korea Selatan, China dan Jepun terutamanya di bandar-bandar utama, sangat cekap dan senang untuk ke mana sahaja. Tambahan lagi, mereka selalu berjalan kaki untuk kemana sahaja setelah turun dari subway atau bas.

Sebab tu masalah obesiti tak banyak kat China, Jepun dan Korea. Susahlah nak jumpa orang buncit, kalau ada pun memang sebab mereka minum alkohol, bukan sebab terlebih makan. Tapi kalau ahli Sumo lain cerita ye. Hahahaaa.

5. Kalau kita berada di dalam subway di Korea dan China, kita dapati rakyat tempatan juga seperti rakyat Malaysia iaitu mereka akan menjawab panggilan jika telefon mereka berbunyi tetapi jika di Jepun, mereka jarang sekali akan mengangkat panggilan telefon ketika berada di dalam di train atau subway.

Paling-paling pun, messenger Line je lah yang mereka layan waktu dalam subway. Kebanyakan rakyat Jepun kalau berada di dalam train atau subway akan baca buku ataupun surat khabar.

Tapi sekarang ni, mereka pun dah guna news online dan e-book terutamanya yang berada di Yahoo. Wow! Tapi kalau kat Subway Korea, yang lawaknya kadang-kadang ada je ajumma dan ajussi yang jadi juru jual dan jual barang-barang mereka yang mereka bawa kat dalam train. Siap buat demo bagai.

Kadang-kadang ada yang dengan selambanya bawa masuk basikal kat dalam subway metro. Hahahaaaa. Macam-macam gelagat mereka ni tapi itulah cara mereka untuk mencari rezeki demi sesuap nasi.

6. Masyarakat ketiga-tiga negara ini tak suka makan makanan pedas secara umumnya kecuali beberapa wilayah di China seperti Hebei, Hunan dan Sichuan.

Dan saya paling suka makanan Sichuan sebab pedasnyapeghhhh, kalah masakan Padang, Minangkabau dan masakan Aceh. Hihihi. Kat Korea, ada je makanan pedas seperti Dakgalbi.

Makanan Jepun pun tak pedas tapi sedap. Hihihii. Makanan Cina agak tawar terutamanya makanan yang berasal dari Beijing dan Tianjin, tapi mereka pun ada manisan mereka yang tersendiri seperti Tang Hu Lu.

7. Ketiga-tiga negara mempunyai Bullet Train mereka tersendiri. Saya dapat merasa naik KTX iaitu Bullet Train di Korea Selatan dan merasai “Train to Busan”, nasib baik tak ada zombie waktu tu, hahahaa.

Di China, bullet train mereka dikenali sebagai “Gao Tie” dan di Jepun, sudah tentu yang paling terkenal dan merupakan bullet train yang pertama di dunia iaitu Shinkansen.

Ketiga-tiga bullet train ini sangat laju dan selesa. Bilalah Malaysia nak ada bullet train macam tu kan?

8. Dari segi internet WIFI, saya paling suka ketika berada di Korea Selatan kerana kelajuan internet mereka boleh mencecah sehingga maksimum 1GB persaat (tapi selalunya tak sampai pun kelajuan tu).

Manakala di Jepun pula, internet pun laju tapi kena sewa portable atau beli nombor simkad Jepun untuk dapatkan internet. WIFI percuma susah nak dapat kat Jepun. Kalau ada pun kat Starbucks, KFC dan MacDonald (itupun ada hadnya), di airport dan beberapa tempat yang terhad.

China? Boleh dapat WIFI percuma jua di beberapa tempat atau restoran tapi kena beli simcard China, baru boleh dapat. Tapi lagi, hahaha! Facebook, Google, YouTube dan banyak lagi website tak boleh di akses di China.

Kena guna VPN untuk akses semua website utama mereka. Akibatnya internet pun slow gila.

9. Dari segi makanan, China tak perlu risau sebab banyak restoran halal yang dibuka oleh Chinese Muslim tempatan yang berketurunan Hui terutamanya daripada wilayah Lanzhou (terkenal dengan menu Mee Tarik), Xinjiang dan Ningxia.

Kalau kat Korea Selatan dan Jepun, saya banyak makan seafood street food yang ada kat tepi jalan.

10. Kalau dari sudut komunikasi, kat China mereka guna Wechat, Korea pula Kakaotalk dan Jepun, Line.

11. Bagaimana pula dengan sikap masyarakat ketiga-tiga negara terhadap orang asing? Mengikut pengalaman saya, di China, mereka tak suka sangat dengan orang asing terutamanya generasi yang berumur sikit tapi kalau kita boleh cakap Mandarin mereka akan sangat ramah dengan kita walaupun baru berjumpa lima minit yang lalu. Hahahaaa.

Kalau kat Korea pula? Mereka agak kasar sedikit dari segi cara percakapan bahasa mereka tapi mereka sudi je membantu kita kalau-kalau kita tersesat jalan atau nak bertanyakan jalan. Dan kadang-kadang, kalau kita tahu bahasa Korea sikit-sikit, mereka akan belanja kita makan atau bagi diskaun terutamanya Ajumma dan Ajusshi.

Jepun? Kalau Korea Selatan dah baik, Jepun 3 kali ganda lebih baik. Hahahaa. Saya banyak kali dibelanja oleh rakyat Jepun ketika berada di sana walaupun kami tak pernah kenal dan jumpa selama ini. Nak menangis pun ada waktu meninggalkan Jepun hari tu. Huhuhuhu.

12. Ketiga-tiga negara ini sebenarnya adalah serumpun dan pengaruh China sangat kuat di Korea Selatan dan Jepun. Buktinya, banyak sekali tinggalan atau tulisan Cina tradisional mahupun simplified boleh dijumpai di tempat-tempat bersejarah di Jepun dan Korea Selatan.

Antaranya pejabat pentadbiran, istana-istana lama dan pengajian tinggi awam yang berusia ratusan atau ribuan tahun di negara Jepun mahupun Korea.

Malah banyak papan kenyataan atau petunjuk turut ditulis dalam tulisan Korea, China dan Jepun di ketiga-tiga negara sebab negara mereka sering dikunjungi oleh pengunjung dari ketiga-tiga negara ini yang kebetulan saling berjiran antara satu sama lain.

13. Ketiga-tiga negara ini mempunyai seni pertahankan diri masing-masing yang tersendiri. Kalau China, macam biasa, Kungfu, Taichi. Kalau Korea, mereka ada Taekwando dan kalau Jepun ada Aikido, Kendo, Karate dan Ninjutsu.

Saya tengok kan je lah mereka semua beraksi dari tepi, nak join memang bukan bidang kitalah jawabnya. Tapi, saya ada cuba bermain kendo. Best pulak main kendo sebab kita kena serang pihak lawan dan pada masa yang sama kena jerit.

Kalau tak jerit dan main pukul je pihak lain, mata tidak akan dikira. Bila ditanya kenapa pulak peraturannya macam tu? Mereka kata kalau nak serang orang, kena lah “Gentlemen”. Kalau serang waktu pihak lawan tak serang, ia tidak beretika.

Wow. Tersentap sekejap. Sebab sebelum ni waktu zaman sekolah selalu usik orang secara senyap-senyap. Hahahaa!

14. Secara keseluruhannya, dapat saya simpulkan jika kita travel ketiga-tiga negara ini iaitu Korea, China dan Jepun, seharusnya kita menjadi seorang yang peramah dan sering tundukkan kepala untuk menunjukkan tanda hormat kepada mereka.

Mereka sangat suka kalau orang asing yang ikut budaya mereka (samalah macam orang Malaysia yang suka tengok orang luar ikut budaya Malaysia, hahahaa).

15. Bagaimana dari segi kos sara hidup di ketiga-tiga negara ini? Paling best kalau dari segi kos sara hidup ialah di China sebab paling murah jika dibandingkan dengan Korea Selatan dan Jepun.

Kalau di Korea Selatan, agak mahal tetapi yang paling gila mahal dan sangat banyak duit dikeluarkan ialah ketika di Jepun. Huhuhu.

16. Saya suka belajar budaya dan cara hidup masyarakat tempatan. Saya juga berpeluang hidup bersama mereka terutamanya di Korea dan Jepun. Pakai pakaian tradisional Hanbok (Korea), Sam Fu (Cina) dan Kimono (Jepun).

17. Makanan seafood di China, Jepun dan Korea terutamanya street food menjadi pilihan saya sebab murah dan sedap. Peghhh.

18. Dari sudut kebersihan macam mana pulak? Negara Korea bersih sedikit berbanding Malaysia. Jepun pulak paling bersih jika dibandingkan dengan Korea Selatan dan Jepun. Tapi China keterbelakang sekali dalam bab ini. Huhuhuu.

19. Dari sudut teknologi, sememangnya negara kita jauh ketinggalan dengan mereka. Jepun sudah mencapai tahap kemajuan yang begitu hebat.

Korea pula kreatif dalam mencipta innovatif dan China sedang pesat membangun dan perkembangan di China adalah yang paling ketara sekali perubahan yang dapat kita rasakan.

Bayangkan, keadaan dua tahun lepas di China terutamanya di bandar-bandar besar, berlainan dengan keadaan pada masa sekarang. Contohnya, kalau nak ke mana-mana, mereka hanya perlu bawa telefon bimbit dan pastikan telefon bimbit mereka ada internet dan Wechat, itu sudah cukup.

Kalau nak beli apa-apa, hanya perlu scan je kat melalui phone pada kertas eletronik setiap kedai. Bayangkan kedai tepi jalan yang macam nak roboh pun boleh terima aplikasi ini dan kalau basikal kita pancit dan call tukang baiki basikal, mereka datang kepada pelanggan mereka dan bila nak bayar, boleh pulak dia tunjukkan kad elektronik dia dan minta pelanggan beliau scan sahaja. Wow….. gila hebat perkembangan dan pesat pembangunan teknologi kat China pada masa sekarang.

Tak mustahil mereka akan menjadi kuasa besar dunia dan mengambil alih peranan USA pada suatu hari nanti.

20. Dalam perkongsian saya pada kali ini, saya lebih berminat untuk berkongsikan pandangan dari sudut yang berbeza. Saya pun pada masa yang sama jumpa ramai para pelajar Malaysia di ketiga-tiga negara.

Mereka sebenarnya sangat suka kalau jumpa traveler dari Malaysia. Kalau terserempak dengan mereka, jangan buat muka ketat pulak ye, hahahahaa.

21. Perbelanjaan saya pada trip kali ini adalah sebanyak RM5800 (termasuk tiket flight dan semua perbelanjaan makanan, jalan-jalan, masuk tempat-tempat bersejarah, bus, train, subway, bullet train dan sebagainya).

Itu pun sebenarnya boleh jimat lagi tapi disebabkan saya nak cuba banyak makanan yang tak pernah saya rasa sebelum ini terutamanya kat Jepun dan China, tu yang jadi budget macam kat atas tu, huhuhuh.

Saya bersyukur sebab dapat jimat dari segi penginapan sebab tumpang rumah kawan tapi macam biasalah, sebelum tumpang, kita tanya dulu boleh ke tidak, dah memang adat kan.

Kecuali di Busan, saya tinggal di Guesthouse di Pantai Haeundae. Yang tu kena bayar tapi itu pun sebab waktu mereka buat promosi murah. Yang mengejutkan saya adalah berkenalan dengan rakan Jepun yang tinggal sama Guesthouse dengan saya ketika di Busan.

Apabila saya sampai ke Jepun satu bulan setengah kemudian dan beliau dapat tahu yang saya berada di Tokyo, beliau mengajak saya untuk datang ke Osaka beberapa hari dan tinggal di rumah beliau. Ya Allah baiknya cara beliau melayan saya sebagai tetamu.

22. Ada juga seorang mamat Jepun ni saya kenal pada hari pertama jelajah Jepun ketika di Shibuya, Tokyo. Ketika itu nak tanya jalan je, last-last, beliau belanja makan ramen dan kemudiannya pada keesokan harinya beliau bawa saya berjalan-jalan sekitar Kanagawa.

Apa yang lebih membuat saya terharu ialah sewaktu hari ketika saya nak terbang balik ke Malaysia, beliau sanggup datang ke Airport semata-mata nak ucapkan selamat tinggal kepada saya.

Masa tu tak boleh tahan lagi air mata, terus berair (hilang macho, huhuhu). Nasib baik dia lelaki, kalau perempuan, confirm dah ajak kahwin. Hahahaaaa.

23. Dalam pengembaraan saya, saya tidak melawat taman-taman tema seperti Disneyland, Universal Studio ataupun taman-taman tema yang ada kat Korea mahupun China sebab saya tak minat dengan taman-taman tema ni.

Tapi, saya paling banyak keluarkan duit untuk makanan. Ye lah kan, kita banyak jumpa makanan yang tak pernah kita jumpa dan kebetulan pulak “halal” untuk dimakan. Apa lagi, tak akan ku lepaskan lah jawabnya. Hahaaa.

24. Sepanjang pengembaraan saya menjelajah Korea Selatan, China dan Jepun, apa yang saya dapati ialah kita kena belajar sedikit asas bahasa ketiga-tiga negara ini untuk memudahkan urusan pengembaraan saya.

Nasib baik saya dulu ada belajar bahasa Jepun selama setahun (tapi banyak dah lupa sebab tak practice), bahasa Korea saya tahu sikit-sikit sebab tengok drama Korea dulu waktu zaman sekolah menengah rendah dan bahasa Mandarin saya belajar semasa saya berada di Form 6 dan universiti.

25. Bagaimana pula dengan gadis-gadis dan jejaka-jejaka di China, Jepun dan Korea? Kebanyakan mereka berkulit cerah dan comel-comel terutamanya gadis-gadis dan jejaka Jepun. Tersangatlah cantik, kacak dan comel.

Korea? Pun cantik dan tampan tapi banyak “plastik” lah. Hahahaaa. China? mereka pun ramai jugak yang cantik-cantik dan tampan-tampan.

Jika anda merasakan para lelaki dan perempuan di Malaysia selalu reject anda, apa kata berubah angin. Hahahaa! Gurau-gurau. Jangan marah ye.

26. Kebetulan semasa mulakan pengembaraan saya, memang tepat-tepat harijadi saya, alamatnya raikan hari jadi sorang-sorang je lah kat bandar Seoul tu, huhhuu. Tapi, sebagai hadiah yang mungkin Allah nak bagi ialah dapat berjumpa pelbagai orang dari pelbagai latar belakang, Alhamdulilah.

27. Pada masa yang sama, saya dapat juga merasa makanan tempatan yang biasa kita jumpa kat Malaysia seperti Takoyaki di Osaka, La mian (mee tarik di Lanzhou atau Beijing), Sushi di Tsukiji Market, Tokyo, Ramyon dan Tebokki (Seoul dan Busan) dan Onigiri (Tokyo). Serius, rasanya sangat berlainan dan sedap gila.

Bila dah balik Malaysia hari tu, cuba makan sushi kat restoran terkenal (tak nak sebut tapi famouslah restoran tu). Bila makan haizzz, rasanya tak sedap macam kat Jepun.

Apa yang boleh saya katakan ialah jika nak rasa sedap yang sebenar sesuatu makan, makanlah makanan tersebut apabila ia dijual di tempat asal ia bermula. Samalah. Cuba makan nasi lemak kat Tokyo, rasanya lain betul dengan nasi lemak yang dijual kat Malaysia. Hahahaa! Kan?

28. Sambil-sambil saya travel, sempat jua saya berikan risalah dan buku-buku tentang islam kepada masyarakat tempatan dalam bahasa tempatan, dan ternyata mereka sama sekali tidak tahu apa itu Islam. Kita hanya sebarkan setakat mana yang kita mampu, selebihnya, serahkan segala urusan kepada Allah.

29. Hati kecil saya menyatakan bahawa pada 20 tahun akan datang, majoriti rakyat China dan Korea Selatan akan fasih berbahasa Inggeris dan sangat mudah untuk para traveler dari seluruh dunia untuk berkunjung ke negara mereka.

Ini kerana mereka sudah mula menghantar anak-anak mereka ke sekolah-sekolah elit yang mempelajari bahasa Inggeris terutamanya China. Bayangkan seawal umur 3 tahun ibu bapa mereka telah hantar anak-anak mereka untuk mempelajari bahasa Inggeri. Wow.

Ini bermaksud, mereka sedar tentang pentingnya belajar bahasa Inggeris. Manakala di Jepun, mereka sudah mula mengarahkan setiap konduktur setiap bas, subway, train dan airport serta kakitangan tempat-tempat pelancongan agar belajar bahasa Inggeris dengan cepat dan pantas sebab Tokyo bakal menjadi penganjur sukan Olympik pada tahun 2020.

30. Kenapa saya kata sangat bermanfaat dan sangat membantu kalau-kalau kita belajar ketiga-tiga bahasa ini sewaktu travel ke China, Jepun dan Korea? Sebab mereka akan suka pada anda dan ada je insan-insan yang baik hati akan belanja kita terutamanya jika kita seorang yang peramah. MasyaAllah.

Pada masa yang sama, anda boleh bertanyakan kepada para penjual makanan sama ada makanan yang mereka jual itu ada unsur daging dan alkohol. Yelah kan, sebagai seorang Muslim kita tak boleh makan daging yang tak disembelih atas nama Allah dan apa-apa makanan yang ada unsur alkohol.

Segala urusan saya dipermudahkan oleh Tuhan dan saya sangat-sangat bersyukur. Pada mulanya saya risau kalau-kalau perbelanjaan saya akan melebihi daripada apa yang saya jangkakan, tetapi, sebaliknya yang berlaku.

Perancangan asal saya, bila dah tamat jelajah Jepun, saya nak pergi terus ke Taiwan dan stay kat sana dalam 2 minggu tetapi, disebabkan keluarga suruh balik untuk majlis konvokesyen maka baliklah saya.

Jika diturutkan hati memang tak nak balik Malaysia lagi sebab tahun lepas dah merasa majlis konvokesyen degree dan tahun ni untuk konvokesyen master degree.

Saya ingat tak pergi pun tak apa sebab boleh je ambil sijil dan transkrip original master degree tu kemudian lepas balik Malaysia.

Tapi, dah keluarga kata mereka dah bayar duit convo dan kesemua persediaan konvokesyen, terpaksalah jua kita menurut perintah. Makanya terpaksalah saya balik Malaysia jugak akhirnya. Huhuhuhu. Apa pun, family first beb. Itu yang paling utama.

31. Dari segi currency, saya tukar semua duit awal-awal sewaktu bulan Mei sebab saya dah dapat jangkakan bahawa selepas bekas Gabenor Zeti Attar Aziz letak jawatan, mesti duit Malaysia akan lebih teruk.

Alhamdulilah, memang keputusan saya tepat sebab memang pun nilai duit Malaysia turun dengan mendadak selepas bulan Mei sehingga sekarang. Huhuhu, lega.

32. Lagi satu saya nasihatkan, jika kita terjumpa traveler dari negara lain atau traveler dari negara kita yang dalam kesusahan tanpa mengira kaum atau agama, kalau boleh cubalah bantu mereka.

Kalau tak dapat tolong banyak, sikit pun jadilah. Saya masih teringat ketika saya berada di Busan, sewaktu saya di Busan International Port, ada seorang traveler Perancis yang sedang dalam kesusahan.

Feri yang sepatutnya beliau naik Feri dari Busan, Korea Selatan ke Osaka, Jepun bertolak pada hari tersebut, tetapi ditunda ke hari kemudiannya sebab ribut di laut tengah ketika hari kejadian, maka terpaksalah ditunda.

Dia pulak tak ada duit nak beli makanan untuk hari tersebut. Maka, saya pun bagi lah 10,000 Won kat dia sebab kebetulan ada sedikit duit lebih. Tapi, mungkin sebagai balasan, Allah telah menyenangkan urusan saya ketika berada di China dan Jepun.

Di China ada ramai jugak pelajar Malaysia yang belanja saya makan, bukan sekali tapi banyak kali dan duit yang saya keluarkan ketika berada di China, sangat sedikit.

Perkara yang sama jua berlaku di Jepun, ada je traveler dari negara lain dan rakyat tempatan yang belanja saya makan dan tolong saya bawa jalan-jalan.

Ya Allah. Benarlah kata orang, apabila kita menolong orang lain, Tuhan akan tolong dan beri semula kepada kita “lebih banyak” dan berganda daripada apa yang telah kita berikan kepada orang lain. Hanya Allah yang mampu membalas jasa dan budi baik mereka semua.

Kebetulan, sehari sebelum majlis konvokesyen saya berlangsung di Universiti Utara Malaysia (UUM), saya dapat berjumpa dengan pelajar lelaki Korea dan pelajar perempuan Jepun yang membuat pertukaran pelajar di UUM selama satu semester.

Mereka teruja dengan kisah pengembaraan saya dan saya pun teruja dapat jumpa mereka kat tempat saya belajar. Apalagi.. Saya pun ajaklah mereka datang ke konvokesyen saya. Saya terkejut sebab mereka betul-betul datang ke majlis konvokesyen saya. Huhuhu.

Biasanya bila konvokesyen master degree, macam tak ada orang sangat yang nak raikan kita kecuali keluarga. Suasananya lain ketika sambut konvokesyen degree sebab rakan satu batch ramai.

Tetapi bila ada kawan-kawan Jepun dan Korea yang baru saya kenal sehari sebelum konvokesyen yang sudi hadir majlis konvokesyen saya, terus mereka membuatkan saya teringat kepada pengembaraan saya di negara mereka.

Mak ai. Terus rindu nak datang travel negara mereka lagi. Huhuhuhu. Mereka pun teruja dapat pakai jubah konvokesyen master degree Malaysia sebab kat negara mereka tak ada. Hahaaa.

Saya bukanlah orang yang senang atau banyak duit, tapi sewaktu saya melanjutkan pengajian saya di peringkat master degree, saya buat kerja part-time dan kurangkan perbelanjaan untuk hiburan. Alhamdulilah. Akhirnya saya dapat jua mengembara sebegitu lama kat luar negara.

Percayalah. Anda semua mampu jua untuk mengembara ke luar negara jika anda mempunyai tekad yang tinggi. Jangan risau. Anda pasti boleh. Jia you, Ganbate, Aja-aja fighting. InsyaAllah, semoga Allah permudahkan segala urusan anda semua.

Banyak benda baru yang kita boleh belajar dalam travel. Antaranya ialah ketika saya berada di Jepun, baru saya tahu kenapa orang Utara (Malaysia) terutamanya Kedah, mereka lebih gemar memanggil “kicap” sebagai “Touyu”.

Rupanya “Touyu” adalah kicap dalam bahasa Jepun. Wow. Orang Kedah masih mengekalkan keaslian bahasa untuk kicap. Power. Dan memang asalnya kicap datang dari Jepun.

Mungkin waktu zaman pemerintahan Jepun dulu mereka datang ke Tanah Melayu, bawa sekali dengan kicap. Tu yang lekat sampai sekarang tu orang Kedah panggil kicap dengan panggilan “Touyu”. Hahahaa, menarik- menarik. Macam dah jejak sejarah je bunyinya, hahahaaa.

Rasa macam dah terlebih-lebih lah pulak perkongsian pada kali ini. Sekian, setakat itu sahaja perkongsian saya untuk trip jelajah 3 negara utama di Asia Timur iaitu Korea Selatan, China dan Jepun.

Harap-harap perkongsian saya pada kali ini dapat membantu anda semua sedikit sebanyak jika anda ingin travel ketiga-tiga negara ini. Kamsahamnida, Xie xie ni, Arigatou Gozaimas.

Baca lagi tips saya: Jika Ke Beijing Jangan Lupa Singgah Di Tianjin, China Dan Ini 11 Tip Untuk Anda


Ini Yang Terjadi Apabila Apple Watch ‘Terjatuh’ Pada Permukaan Simen

Apple Watch Sport diiklankan sebagai tahan lasak dan kalis calar, dengan harga yang agak tinggi, iaitu bermula dari USD $349 (harga di Malaysia belum diumumkan). Ia diperbuat daripada skrin kaca Ion-X dan menggunakan casing anodized aluminium.

Akan tetapi, seorang vlogger berbangsa Ukraine yang menetap di Amerika Syarikat, ‘TechRax’, membuktikan sebaliknya. Dalam sebuah video ujian yang beliau lakukan, skrin Apple Watch Sport yang baru beliau beli retak apabila ‘terjatuh’ daripada ketinggian 1.2 meter.

Keadaan Apple Watch Sport setelah jatuh dengan keadaan skrin menuju ke permukaan simen.

Dalam video itu, TechRax menjatuhkan jam tangan 42mm dari ketinggian 1.2 meter sebagai simulasi apa mungin terjadi sekiranya pemakai terjatuhkan jam mereka semasa sedang mengetatkan atau membuka tali jam.

Apabila TechRax menjatuhkan jam tangan dengan skrin tidak terkena permukaan simen, jam itu berada dalam keadaan selamat walaupun terdengar bunyi ‘retak’ apabila ianya jatuh.

Keadaan jam selamat apabila tidak melibatkan skrin.

Akan tetapi, skrin jam tangan itu terus retak dengan teruk dalam percubaan pertama ujian menjatuhkan skrin jam tangan itu tepat ke permukaan simen.

TechRax sangat terperanjat dengan keputusan ujian ini, membuatkan beliau menjerit, “Biar betul Apple? Ini baru sedikit. Ini baru (jatuhan) 3.5 kaki!” Keadaan semakin buruk apabila TechRax menjadi kecewa, dan terus membaling jam tangan itu berkali-kali ke bawah.

Keadaan Apple Watch Sport setelah dibaling berkali-kali.

Kerosakan kepada skrin, sepeti retak dan calar tidak dilindungi oleh waranti dan mahal untuk diperbaiki, menurut MacRumours.

Sebagai perbandingan, Apple Watch yang berharga $549 dan Apple Watch Edition yang berharga $12,000 mempunyai skrin yang diperbuat daripada kaca Sapphire.

Ikuti The Vocket untuk mengetahui ujian-ujian lain yang dijalankan terhadap Apple Watch. Kami akan berkongsi lagi esok.

BACA: Jam Tangan Dengan Sentuhan Teknologi. Apple Watch Adalah Masa Hadapan

BACA Lagi: Apple Memperlihatkan Fungsi Sebenar Apple Watch

LIKE dan FOLLOW Vocket di Facebook serta Instagram


Ini Yang Terjadi Bila Budak Kampung Seperti Saya Pertama Kali Naik ‘Business Class’ Emirates

Cerita seorang budak kampung Titi Teras, Balik Pulau untuk melihat dunia!
Sebelum itu, saya bukan nak belagak, bangga diri, tunjuk kekayaan, sekali lagi ulang bukan nak belagak, bangga diri, tunjuk kekayaan.

Alhamdulillah baru-baru ini di beri nikmat serta peluang untuk ke United Kingdom buat kali ke tiga untuk melaksanakan satu tugas khas disana. Hampir 2 tahun ke UK dan terbang dengan mengunakan Emirates membuatkan perasaan nak mencuba Business Class ni dah lama sangat dah.

Nak dijadikan cerita, tahun ini saya sekali lagi diberikan kepercayaan untuk ke sana bagi melaksanakan satu tugas khas. Ke UK aku datang lagi tahun ini dan tiba-tiba tengok tabung impian nak naik Business Class yang 3 tahun lalu menabung mulai penuh lalu di pecahkan untuk menjadikan ia sebuah realiti.

Harga tiket sepenuhnya di biayai oleh syarikat tapi saya terus minta untuk ke Business Class, so just topup sejumlah wang sahaja lagi (nangis teresak-esak).

Berapa harga boleh check terus di web Emirates kerana harga berbeza mengikut destinasi.

Kelebihan terbang dengan Business Class berbanding Economy Class

1. Masa nak check in tak perlu beratur panjang, terus saja ke Business Class line.

2. Luggage boleh check in hingga 40kg lebih 10kg dari ecomony class

3. Sebelum fly boleh ke Emirates Lounge, makan sampai kenyang

4. Lepak di Lounge dengan macam-macam fasiliti seperti makan & minum, toilet, shower, internet & PC, access ke Boarding Gate.

5. Bila nak beratur di security apa semua tu ada “Fast Line” so tak perlu beratur panjang sangat.

6. Masuk-masuk dalam kapal terbang ada welcome drink & kekacang.

7. Yang paling utama Business Class ada ruangan pribadi yang besar senang nak regangkan kaki apa semua, kerusi boleh adjustable, jadi katil bagai.

8. Paparan TV jugak adalah besar dan boleh di control sama ada touch screen, Ipad or remote control.

9. Air tak payah mintak, tepi kerusi bersusun dah dalam rak pilih saja apa yang kita mahu.

10. Jika nak charge apa segala bala semua boleh, pilih saja plug tepi kerusi tu.

11. Amenity Kits agak kelainan la, didatangkan khas bersama brand Bvlgari!

12. Menu tu ala-ala fine dinning, semua makan plated dan serve sempoi punya, jika lapar ja pangil saja stewardess dan order lagi apa mau.

13. Bila dah habis makan apa semua, time nak beradu nanti crew agak bawa comforter ala-ala toto gitew agak tidur lebih enak dibuai mimpi (mimpi macam mana nak cari duit balik ni ahhaa)

14. Bila tak boleh tidor, boleh lepak di SkyBar Lounge gitew, nak minum or light foods semua ada disana, nak selfie dengan crew ka apa semua boleh coz (depa yang ajak ahhaa)

15. Bila dah nak mendarat tinggalkan kapal, hanya senyuman manis dari semua crew itu saja.

16. Jika transit ke Dubai sekali lagi boleh ke Lounge tapi terasa kurang eksklusif kerana semua para penumpang Business Class berkumpul pada satu tempat yang sama.

17. Then bila menaiki penerbangan yang seterusnya, sekali lagi akan ulang experience dari no 4 – 15 diatas.

Kelebihan Business Class dari faktor perniagaan

1. Peluang untuk berjumpa dengan para ahli perniagaan lain yang mana mungkin menjadi prospek business di masa hadapan.

2. Membolehkan kita mewujudkan networking yang baik di kalangan penumpang.

3. Dengan fasiliti yang ada kita masih boleh berkerja dari kerusi kita sendiri.

4. Keselesaan serta lebih ruang untuk kita fly bagi destinasi yang jauh.

5. Membolehkan kita mengumpul lebih banyak Air miles Point dan berguna untuk pembelian tiket yang seterusnya.

6. Jika anda seorang yang setia dengan 1 airline sahaja, kemungkinan akan di upgrade Business Class ke First Class itu akan ada.

7. Complimentary airport transfer bila sebaik saja kita tiba ke destinasi.

Di sini saya kongsikan sikit gambar-gambar untuk tatapan hampa semua. Sekali lagi ulang bukan nak berlagak, bangga diri, tunjuk kekayaan.

Satu hari nanti bila hampa dok kerap travel pasti akan terdetik nak mencuba Business Class, insyallah tak salah nak berusaha keras dan memasang angan-angan.

Jadi seterusnya apa? Qatar Airline Business Class then Etihad Airline First Class. Kuat berangan.

Baca lagi: Begini Rupanya Perasaan Bila Naik ‘First & Business Class’ Qatar Airways


Inilah 10 Bangunan Paling Tinggi di Dunia Yang Tidak Berjaya Dibina

10 bangunan yang disenarai dibawah ini merupakan Top 10 bangunan tertinggi di dunia jika ianya berjaya disiapkan seperti yang dirancang.

Selalunya, projek pembangunan terpaksa dihentikan atas beberapa faktor kritikal seperti kekurangan dana dan suntikan kewangan yang lemah, bencana alam yang berlaku secara tiba-tiba, pergolakan politik dan banyak lagi.

Jom kenali 10 bangunan ini dengan lebih dekat lagi. Bonus foto illustrasi bagi setiap bangunan jika ianya menjadi realiti.

Tinggi puncak bangunan ini menjangkau sehingga 1 kilometer.

Mula dibina pada tahun 2008, tetapi proses pembinaan terhenti setahun kemudian.

Tapak pembinaan terletak ditengah-tengah bandaraya Mumbai, India.

Projek pembinaan dimulakan pada tahun 2010.

Sayangnya, ianya terbantut setahun selepas itu iaitu pada tahun 2011.

Kerja pembinaan terhenti pada tahun 2008.

Semenjak itu, tapak pembinaan bangunan ini dijadikan tempat meletak kenderaan bagi penduduk setempat.

Terhenti kerana krisis kewangan yang tidak dapat diselesaikan.

Ketinggian yang mahu dicapai adalah 2000 kaki.

5. Doha Convention Center Tower
Lokasi: Doha

Salah satu cubaan Doha untuk bersaing rapat dengan jiran kaya mereka.

Tetapi turut menjadi satu kegagalan apabila projek ini terhenti pada tahun 2012.

Hanya selepas dimulakan 5 tahun sebelum itu, iaitu pada tahun 2007.

Dan berakhir pada tahun yang sama, berpunca daripada masalah pekerja asing.

Yang berkait rapat dengan status ekonomi Dubai ketika itu.

Projek ini diilhamkan sendiri oleh Joseph Stalin.

Mula dibina pada tahun 1937 dan apabila siap ianya akan menjadi bangunan tertinggi dunia ketika itu, mengatasi Eiffel Tower di Perancis.

Menjadi Gajah Putih pada tahun 1941 kerana Perang Dunia Ke-2.

Bangunan setinggi 454 meter ini mula dibina pada tahun 2008.

Tetapi terpaksa dihentikan dua tahun kemudian (2010).

Kemungkinan besar kerana krisis kewangan.

Seperti projek-projek mega yang lain di Dubai, Lighthouse Tower ini turut terabai atas faktor ekonomi.

Terhenti pada tahun yang sama ianya dimulakan, iaitu pada tahun 2009.

Jika berjaya disiapkan, ketinggian bangunan ini adalah 402 meter.

10. Fairwell International Center
Lokasi: Xiamen

Direka untuk menaikkan nama China dipersada dunia.

Malangnya pembinaannya terbantut pada tahun 1997.

Selain mensasarkan ketinggian 397 meter, tiada info lain yang dapat kami kongsikan.

Banyak cubaan negara besar dunia dalam membina bangunan tertinggi di dunia tetapi menemui pelbagai bentuk kegagalan. Sebagai rakyat Malaysia kita boleh tumpang bangga kerana negara kita yang baru meningkat naik ini sudah mampu mempunyai menara berkembar tertinggi di dunia yang sangat awesome!

Credit: Council on Tall Building and Urban Habitat (CTBUH)


Inilah 10 Tempat Menarik Yang Saya Lawati Sewaktu Travel Ke Kyoto, Jepun

Alhamdulilah, baru sahaja selesai jelajah Kyoto. Di sini saya boleh kongsikan serba sedikit tentang tempat-tempat yang menarik kat Kyoto.

Kawasan ini merupakan kawasan yang paling sesuai untuk mencari makanan yang sesuai untuk kita makan terutamanya makanan laut dan kuih-kuih tempatan yang tak ada kandungan khinzir atau pun arak.

Banyak juga saya habiskan masa untuk makan di sini. Hahaaa. Antara makanan yang saya syorkan untuk anda semua cuba ialah Unagi no Kimo, Tonyu Donuts (Donut yang diperbuat daripada Tahu dan donut ini hanya ada di Kyoto. Perghhh, sedapnya. MasyaAllah), Ike-Hamo dan Tako Tamago dan Fishcake special mereka yang diperbuat 100% daripada makanan laut.

Jangan risau, semua halal sebab dah tanya ramai orang yang tinggal kat sini ataupun para pelajar yang ada kat sini. Nak ke sini hanya perlu turun kat stesen metro Shijo station atau Karasuma atau Kawaramachi.

Kawasan ni kita akan jumpa ramai “bunga sakura”. Hahaha. Kalau nak tengok ramai warganegara tempatan yang pakai pakaian tradisional Jepun iaitu Kimono/Yukata, boleh lah ke sini.

Kat sini juga sangat terkenal dengan Ice-Cream Matcha iaitu Ice-Cream Teh Hijau. Kyoto sememangnya terkenal dengan produk Teh Hijau. Jadi mereka buat Ice-Cream Teh Hijau untuk dijadikan salah satu produk mereka. Only in Kyoto. Hohoho

Tempat ni merupakan salah satu tempat yang terkenal bagi pelancong asing sebab pemandangan kat sini cantik terutamanya di pertengahan bulan November hingga penghujung bulan November.

Orang tempatan di sini pernah berkata “The Heart of Japan is Kyoto and The Heart of Kyoto is Kiyomizu Dera”. Wow. Nampak sangat kena wajib pergi ni. Hahahaaa.

Tambahan lagi, dari sini kita boleh lihat sebahagian kawasan bandar Kyoto sebab Kiyomizu Dera terletak di kawasan tanah tinggi (tapi tak adalah tinggi sangat, hahahaa). Kiyomizu Dera tak jauh dari Higashiyama Kiyomizu. Boleh jalan kaki je dari sini kalau nak ke Kiyomizu Dera.

Kat sini ada satu jambatan yang terkenal iaitu jambatan Tokugetsu. Jambatan ini sangat terkenal sebab kecantikannya ketika musim luruh dan bunga.

Kat sini pun boleh jumpa ramai warga tempatan yang pakai pakaian tradisional dan yang penting, mereka semua kacak-kacak dan comel-comel belaka. Huhuhuhu. Nak ke sini kena turun kat stesen JR Arashiyama.

Baca: 12 Tip Bagaimana Kami Travel Ke Jepun Dengan Bajet Hanya RM2000 Selama 6 Hari

Istana ini merupakan tempat pentadbiran shogun dahulu kala bagi kawasan Kyoto. Kat sini kita boleh tengok senibina dan sejarah Kyoto zaman dahulu. Nak pergi ke sini, hanya perlu turun kat Nijojo mae metro station.

Kat sini merupakan kawasan hutan buluh yang terkenal di Kyoto. Cantik kawasan ni sebab banyak pokok buluh dan kawasan sini sejuk sebab banyak pokok. Sangat unik kawasan ni dan dekat dengan Arashiyama. Jadi, alang-alang dah sampai ke Arashiyama boleh lah datang ke sini.

Kawasan ini pun terkenal sebab suasananya yang cantik ketika musim luruh dan musim bunga. Best kawasan ni sebab pemandangannya dan seni bina kuno Jepun yang masih kekal sehingga ke hari ini.

Kyoto tower merupakan bangunan yang paling tinggi bagi kawasan Kyoto. Dari atas bangunan ini, kita boleh lihat hampir keseluruhan kawasan pusat bandar Kyoto. Nak ke sini, kena turun kat Kyoto Station.

Kat sini boleh baca komik dan manga Jepun sampai bosan. Hahaaaa. Ini memang kawasan “Heaven” bagi mereka yang kaki Manga Jepun. Huhuhu. Nak ke sini hanya perlu turun kat stesen metro Karasuma Oike.

Muzium ni tentang sejarah keretapi di Jepun dari zaman sebelum Perang Dunia Kedua sehinggalah sekarang. Seronok jugak tengok perkembangan teknologi dan kemajuan sistem pengangkutan keretapi di Jepun.

Nak pergi sini kena turun kat Kyoto Station (Metro) dan lepas tu kena naik bas dari situ dan turun kat stesen Kyoto Railway Station. Bagitahu je pemandu bas tu, nanti dia bagitahulah nak berhenti kat mana. Hihihi.

Kyoto agak berbeza dengan kawasan-kawasan bandar yang lain di Jepun terutamanya Osaka dan Tokyo sebab Kyoto lebih tenang dan tak sesak sangat.

Tambahan lagi mereka ada undang-undang yang menghadkan tidak boleh bina banyak bangunan yang ketinggiannya lebih 20 tingkat (kalau tak silaplah, itu pun dapat tahu bila berbual dengan warganegara tempatan).

Sebab tu bangunan kat Kyoto ni tak tinggi macam Osaka, Yokohama ataupun Tokyo sebab nak jaga tempat ni supaya nampak “Japanese Traditional”.

Kawasan Kyoto juga merupakan kawasan yang paling banyak tokong agama Shinto bagi kawasan Jepun secara keseluruhannya. Orang sini masih ramai jugak yang berpegang kuat kepada adat dan budaya tradisional Jepun tetapi mereka juga meraikan kedatangan orang luar ke sini.

Ada banyak cara nak sampai ke Kyoto. Paling senang adalah mereka yang kebetulan berada di kawasan Osaka.

Boleh terus ke sini naik train dari Karasuma Station (Hankyuu Line), harga tiket baru 400 yen dan perjalanan hanya ambil masa 45 minti sahaja.

Ataupun kalau dari Tokyo, boleh naik Shinkansen tapi mahal gila beb. Nak jimat naik bas je lah dan disarankan naik pada waktu malam sebab harga tiket bas perjalanan malam kat Jepun murah berbanding siang hari.

Kalau anda tahu berbahasa Jepun secara asas ia sangat membantu terutamanya dalam mengenal pasti sama ada makanan tersebut ada apa-apa bahan seperti daging ataupun alkohol. Serious tak tipu, sangat membantu. Hihihihi.

Harap-harap perkongsian saya kali ini dapat memberi serba sedikit maklumat ataupun informati yang boleh dijadikan rujukan kepada mana-mana backpackers yang ingin ke Kyoto.

Selamat menjelajah bandar “The Heart of Japan” iaitu Kyoto.

Baca lagi: Cara Keluarkan Duit Yen Dari Mesin ATM Di Jepun Dengan Kad Debit Bank Malaysia